Perseverance : मंगळ ग्रहावर उतरला नासाचा 'पर्सव्हिअरन्स' रोव्हर\nपर्सव्हिअरन्स रोव्हरने पाठवलेला मंगळाच्या पृष्ठभागाचा पहिला फोटो. यामध्ये या रोव्हरच्या रोबोटिक आर्मची म्हणजे हाताची सावली दिसतेय.

मंगळाच्या विषुववृत्ताच्या जवळच्या येझरो (Jezero) नावाच्या एका खोल विवरामध्ये 'पर्सव्हिअरन्स' रोव्हर उतरवण्यामध्ये अमेरिकेच्या नासाला यश मिळालंय. 

"सगळ्यांत चांगली बातमी म्हणजे हे यान अगदी व्यवस्थित आहे," या मोहिमेचे डेप्युटी प्रोजेक्ट मॅनेजर मॅट वॉलेस यांनी सांगितलं.

या रोव्हरच्या 'टचडाऊन' म्हणजे मंगळावर उतरण्याची खात्री झाल्यानंतर कॅलिफोर्नियामधल्या नासाच्या मिशन कंट्रोल रूममध्ये जल्लोष झाला. 

सहा चाकं असणारा हा रोव्हर आता पुढची दोन वर्षं मंगळावरचे दगड आणि पृष्ठभाग खणत इथे पूर्वी कधी जीवसृष्टी होती का, याचा शोध घेईल.

ज्या जागी हे येझरो (Jezero) विवर आहे तिथे अब्जावधी वर्षांपूर्वी एक तलाव होता असा अंदाज आहे. आणि जिथे पाणी असतं, तिथे जीवसृष्टी असण्याचीही शक्यता असते. 

मंगळावर उतरल्यानंतर - लँडिंगनंतरही पर्सव्हिअरन्स सुरक्षित असल्याचा सिग्नल नासाच्या कंट्रोल रूमला मिळालेला आहे. यापूर्वी अशा क्षणांनंतर एकमेकांना मिठ्या मारत, हाय-फाय देत जल्लोष केला जाई. पण कोरोना व्हायरसमुळे पाळण्यात येणाऱ्या सावधगिरीमुळे यावेळी कंट्रोल रूममधल्या इंजिनिर्यसमध्ये पारदर्शक स्क्रीन्स लावण्यात आले होते. परिणामी त्यांना 'फीस्ट - बम्प' वर समाधान मानावं लागलं. 

या पर्सव्हिअरन्स यानाकडून पहिले दोन फोटो आल्यावरही या कंट्रोल रूममध्ये टाळ्यांचा कडकडाट झाला. कमी रेझोल्यूशनच्या कॅमेऱ्यांनी हे फोटो काढण्यात आलेले आहेत. या कॅमेऱ्यांची लेन्स कव्हर अजून काढण्यात आलेली नाहीत आणि त्यांच्यावर लँड होताना धूळ बसलेली आहे. पण तरीही या फोटोंमध्ये रोव्हरच्या पुढे आणि पाठी असणारा सपाट पृष्ठभाग दिसतोय. 

One tonne of high technology: Seven instruments, multiple cameras, microphones and a big drill

नासाची ही मोहीम हाताळणाऱ्या टीमचे प्रमुख अॅलन चेन यांनी सांगितलं, "हा रोव्हर चांगल्या सपाट जागी उतरलाय. ही गाडी फक्त 1.2 अंशांनी झुकलेली आहे. आता हा रोव्हर चांगल्या ठिकाणी आहे आणि सुरक्षित आहे...आणि हे साध्य करणाऱ्या माझ्या टीमचा मला अतिशय अभिमान आहे."

बाहेरच्या साईट्सवरील मजुकरासाठी बीबीसी जबाबदार नाही. 

ट्विटरवरील मूळ ट्वीट इथे पाहा.

नासाचे कार्यकारी अॅडमिनिस्ट्रेटर स्टीव्ह जर्कझीक यांनी म्हटलंय, "याचं श्रेय या टीमला आहे....\n\ntl;dr:
मंगळावरच्या जमिनीवर आता एक नवीन रोबो वावरतोय.